สัปดาห์แดง 26 ก.พ.ลงทุนในทองดีกว่า
&nbsp;
20 ส.ค. 2554

นพ.กฤชรัตน์ หิรัณยศิริ
 สภาพตลาดทองคำสัปดาห์ที่ 1520 ก.พ. ราคาทองคำต้นสัปดาห์เปิดที่ 1.72 หมื่นบาท และปลายสัปดาห์ปรับตัวสูงขึ้น 300 บาท มาอยู่ที่ 1.75 หมื่นบาท เป็นราคาทองคำแท่งขายออก โดยที่ในระหว่างสัปดาห์มีข่าวสำคัญถึง 3 เรื่องที่เขามากระทบราคาทองคำอย่างรุนแรง กล่าวคือ ช่วงต้นสัปดาห์เป็นปัญหาหนี้สาธารณะของประเทศโซนยุโรปกดดันให้ค่าเงินเหรียญสหรัฐ แข็งค่าขึ้น ทำให้ราคาทองคำปรับตัวสูงขึ้นต่อเนื่องจากความไม่มั่นใจในค่าเงินยูโร ในขณะที่ปลายสัปดาห์ในวันพฤหัสบดี มีข่าวสำคัญ 2 เรื่อง คือ 
1.ข่าว IMF จะขายทองคำ 191.3 ตัน ข่าวนี้ทำให้ราคาทองคำตกลงในวันพฤหัสบดี อย่างรุนแรงถึง 18 เหรียญสหรัฐ/ออนซ์ แต่แล้วก็มีการดีดตัวกลับของทองคำภายในวันถัดไปของตลาด Comex จากการเข้าใจว่าการขายของ IMF ไม่มีผลต่อตลาดทองคำ
2.ที่เหนือความคาดหมายอย่างมาก คือการที่ Fed ปรับขึ้น Discount Rate 25 Basis Point เรื่องนี้กดดันราคาทองคำที่ระดับ 1,120 เหรียญสหรัฐ ปรับลงทันที 20 เหรียญสหรัฐ อีกครั้ง มาอยู่ที่ 1,100 เหรียญสหรัฐ และก็สร้างความตกใจและแรงเทขายกระหน่ำเข้ามาในตลาดทองคำในเช้าวันศุกร์ แต่แล้วตลาดเองก็สามารถดีดราคากลับมาอยู่ที่ 1,120 เหรียญสหรัฐ ได้เป็นครั้งที่ 3 ในคืนวันศุกร์ อาจกล่าวได้ว่าราคาทองคำในสัปดาห์ที่แล้วผันผวนอย่างรุนแรง ขึ้นลงประมาณ 20 เหรียญสหรัฐ หรือต่อบาททองคำประมาณ 300 บาทต่อบาททองคำ
สรุปได้ว่าผลพวงที่เข้ามากระทบตลาดทองคำที่เป็นข่าวร้ายในสัปดาห์ที่แล้ว มีผลกระทบในระยะสั้นๆ ทำให้ตลาดทองคำเป็นจุดน่าสนใจอีกครั้งหนึ่ง เพราะราคาสามารถยืนได้อย่างแข็งแกร่งที่ระดับ 1,120 เหรียญสหรัฐ
วิเคราะห์ทางเทคนิค
ราคาทองคำถูกข่าวที่เข้ามากระทบอย่างหนัก ในเชิงเทคนิคเองราคาแกว่งตัวผันผวนอย่างมาก แต่สัญญาณเทคนิคโดยรวมยังเป็นสัญญาณบวกราคากลับมาทดสอบแนวรับสำคัญที่ 1,100 ถึง 3 ครั้ง และทำให้เกิด Double Bottom ดีดตัวสูงขึ้น ในขณะที่ด้านบนราคาขึ้นไปทดสอบ 1,125 เหรียญสหรัฐ ถึง 2 ครั้ง เกิดเป็น Double Top เช่นเดียวกัน วิเคราะห์ได้ว่าสัญญาณทางเทคนิคเริ่มเป็นสัญญาณบวก หมายความว่าราคาน่าจะปรับตัวสูงขึ้นทะลุ 1,125 ขึ้นไปได้ โดยคาดว่าราคาทองคำเองในสัปดาห์หน้าจะปรับตัวสูงขึ้นทะลุแนวต้านได้ และจะสามารถผลักดันให้ราคาสูงขึ้นไปทดสอบแนวต้านใหม่ที่ระดับ 1,150 เหรียญสหรัฐ ในเร็วๆ นี้ นั้นคือทองคำมีโอกาสปรับตัวสูงขึ้นอีก 300500 บาท ในอนาคตอันใกล้
ลงทุนทางเลือกในทองคำ
สัปดาห์หน้าเป็นที่ตื่นเต้นที่ไม่ทราบว่าจะมีปัญหาเรื่องเสื้อแดงขนาดไหนหลายสำนักวิเคราะห์ต่างๆ นานา แต่สิ่งที่ดูแล้วไม่ค่อยดีคือตลาดหุ้นจะถูกกดดันโดยตรง จึงอยากแนะนำเพื่อนนักลงทุนว่าตลาดทองคำไม่มีผลใดๆ เหมือนตลาดหุ้นที่ดูจะกระทบโดยตรง จึงถือเป็นโอกาสดีที่ทองคำอยู่ในภาวะกลับตัวหลังจากรับข่าวร้ายๆ มาจึงเป็นข้อดีในการลงทุน โดยตัวแปรที่สำคัญ 2 ตัวได้ผ่านพ้นไปแล้วคือ เรื่องการปรับอัตราดอกเบี้ยมาตรฐานและ IMF นักลงทุนใน Gold Futures ก็ขอให้ลงทุนใน Series J เพราะ Series G จะหมดอายุในวันที่ 25 ก.พ. 2553 นี้ สนใจการลงทุนในทองคำแท่งร่วมกับ Gold Futures โดย MTS Gold Futures และกลุ่มห้างทองแม่ทองสุกจะให้คำปรึกษาแก่ท่านได้ โดยจะจัดคลินิก Gold เพื่อดูแลและให้คำแนะนำการลงทุนในทองคำแท่งและ Gold Futures ติดต่อสอบถามรายละเอียดเพิ่มเติมได้ที่เบอร์โทร. 022225959